CELEX: 32013R0582
Language: hu
Date: 2013-06-18 00:00:00
Title: A Bizottság 582/2013/EU végrehajtási rendelete ( 2013. június 18. ) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő kisebb jelentőségű módosítás jóváhagyásáról (Miel de sapin des Vosges [OEM])

21.6.2013   
            
            
               HU
            
            
               Az Európai Unió Hivatalos Lapja
            
            
               L 169/32
            
         
      A BIZOTTSÁG 582/2013/EU VÉGREHAJTÁSI RENDELETE
   
   (2013. június 18.)
   az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő kisebb jelentőségű módosítás jóváhagyásáról (Miel de sapin des Vosges [OEM])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 53. cikke (2) bekezdésének második albekezdésére,
   mivel:
   
               (1)
            
            
               2013. január 3-án hatályba lépett az 1151/2012/EU rendelet. A rendelet hatályon kívül helyezte és felváltotta a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 2006. március 20-i 510/2006/EK tanácsi rendeletet (2).
            
         
               (2)
            
            
               Az 510/2006/EK rendelet 9. cikke (1) bekezdésének első albekezdésével összhangban a Bizottság megvizsgálta Franciaország kérelmét a 2155/2005/EK rendelettel (3) módosított 1065/97/EK bizottsági rendelet (4) alapján bejegyzett „Miel de Sapin des Vosges” oltalom alatt álló eredetmegjelöléshez kapcsolódó termékleírás módosításának jóváhagyására.
            
         
               (3)
            
            
               A kérelem célja a termékleírásban a termék címkézésére vonatkozó előírások pontosítása, valamint a kapcsolatra vonatkozó szakasz küllemének javítása a tartalom módosítása nélkül.
            
         
               (4)
            
            
               A Bizottság megvizsgálta és indokoltnak találta a szóban forgó módosítást. Mivel a módosítás kisebb jelentőségű, a Bizottság az 1151/2012/EU rendelet 50–52. cikke szerinti eljárás alkalmazása nélkül jóváhagyhatja,
            
         ELFOGADTA EZT A RENDELETET:
   1. cikk
   A „Miel de sapin des Vosges” eredetmegjelölés termékleírása e rendelet I. mellékletének megfelelően módosul.
   2. cikk
   A termékleírás fő elemeit tartalmazó egységes dokumentum e rendelet II. mellékletében található.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. június 18-án.
      
         
            a Bizottság részéről, az elnök nevében,
         Dacian CIOLOȘ
         
         
            a Bizottság tagja
         
      
   
   
      (1)  HL L 343., 2012.12.14., 1. o.
   
      (2)  HL L 93., 2006.3.31., 12. o.
   
      (3)  HL L 342., 2005.12.24., 49. o.
   
      (4)  HL L 156., 1997.6.13., 5. o.
   
      I. MELLÉKLET
      A Bizottság jóváhagyja a „Miel de sapin des Vosges” oltalom alatt álló eredetmegjelölés termékleírásának következő módosításait:
      A földrajzi területhez fűződő kapcsolat bemutatása változás nélkül frissül.
      A címkézésre vonatkozó előírások kiegészítésre kerülnek.
   
   
      II. MELLÉKLET
      
         EGYSÉGES DOKUMENTUM
      
      Az 510/2006/EK tanácsi rendelet a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról (1)
      
      „MIEL DE SAPIN DES VOSGES”
      EK-szám.: FR-PDO-0317-0204-2011.4.20.
      
         OFJ ( ) OEM ( X )
      
      1.   Elnevezés
      
      „Miel de sapin des Vosges”
      2.   Tagállam vagy harmadik ország
      
      Franciaország
      3.   A mezőgazdasági termék vagy élelmiszer leírása
      
      3.1.   A termék típusa
      
      
                  1.4. osztály:
               
               
                  Egyéb állati eredetű termékek (tojás, méz, különböző tejtermékek a vaj kivételével stb.)
               
            3.2.   Az 1. pontban szereplő elnevezéssel jelölt termék leírása
      
      A „Miel de sapin des Vosges” a méhek által a vogézeki feketefenyőkön összegyűjtött mézharmatból származó méz. Zöldesen csillogó sötétbarna színű. Balzsamos aromájú és erősen malátás zamatú, de keserű és idegen ízektől mentes méz.
      Víztartalma legfeljebb 18 %, elektromos vezetőképessége meghaladja a 950 mikro-Siemens/centimétert, hidroxi-metil-furfurál-tartalma nem éri el a 15 mg/kg-ot.
      A fogyasztók számára folyékony halmazállapotban kínálják.
      3.3.   Nyersanyagok (kizárólag feldolgozott termék esetében)
      
      —
      3.4.   Takarmány (kizárólag állati eredetű termékek esetében)
      
      —
      3.5.   Az előállítás azon műveletei, amelyeket a meghatározott földrajzi területen kell elvégezni
      
      A méz betakarítása, pergetése, szűrése és dekantálása kizárólag a meghatározott földrajzi területen történhet.
      3.6.   A szeletelésre, az aprításra, a csomagolásra stb. vonatkozó egyedi szabályok
      
      A „Miel de sapin des Vosges”-t a fogyasztóknak olyan üvegtégelyekben kell kínálni, amelyeken az azonosító jelzés a tégely felbontásakor elszakad.
      3.7.   A címkézésre vonatkozó egyedi szabályok
      
      A címkén szerepelnie kell:
      
                  —
               
               
                  a „Miel de sapin des Vosges” eredetmegjelölésnek,
               
            
                  —
               
               
                  az európai uniós OEM jelzésnek.
               
            E jelzéseknek ugyanabban a vizuális mezőben és ugyanazon a címkén kell szerepelniük. A jelzéseknek szembeötlő, olvasható, eltávolíthatatlan és megfelelően nagyméretű írásjelekkel kell szerepelniük oly módon, hogy a „Miel de sapin des Vosges” felirat betűmérete legyen a címkén a legnagyobb, és az jól kiváljon a háttérből, amelyre nyomtatták, hogy világosan elkülönüljön a többi írott vagy rajzolt jelzéstől.
      4.   A földrajzi terület tömör meghatározása
      
      
                   
               
               
                  Meurthe-et-Moselle megyében (54)
                  A következő kantonokban található települések: Baccarat, Badonviller, Cirey-sur-Vezouze.
               
            
                   
               
               
                  Moselle megyében (57)
                  A következő kantonokban található települések: Fénétrange, Lorquin, Phalsbourg, Réchicourt-le-Château, Sarrebourg.
               
            
                   
               
               
                  Haute-Saône megyében (70)
                  
                               
                           
                           
                              Champagney kantonban: Plancher-les-Mines, Plancher-Bas.
                           
                        
                               
                           
                           
                              Faucogney-et-la-Mer kantonban: Amont-et-Effreney, Beulotte-Saint-Laurent, Corravillers, Esmoulières, Faucogney-et-la-Mer, La Longine, La Montagne, La Rosière, Saint-Bresson.
                           
                        
                               
                           
                           
                              Melisey kantonban: Belfahy, Belonchamps, Ecromagny, Fresse, Haut-du-Them (Château-Lambert), Melisey, Miellin, Saint-Barthélemy, Servance, Ternuay-Melay et Saint-Hilaire.
                           
                        
            
                   
               
               
                  Vosges megyében (88)
                  A következő kantonokban található települések: Bains-les-Bains, Brouvelieures, Bruyères, Charmes, Châtel-sur-Moselle, Corcieux, Darnay, Dompaire, Epinal, Fraize, Gérardmer, Lamarche, Le Thillot, Mirecourt, Monthureux-sur-Saône, Plombières-les-Bains, Provenchères-sur-Fave, Rambervillers, Raon-l’Etape, Remiremont, Saint-Dié, Saulxures-sur-Moselotte, Senones, Vittel, Xertigny.
               
            
                   
               
               
                  Territoire de Belfort megyében (90)
                  
                               
                           
                           
                              Giromagny kantonban: Auxelles-Haut, Giromagny, Lepuix, Riervescemont, Vescemont.
                           
                        
                               
                           
                           
                              Rougement-le-Château kantonban: Lamadeleine-Val-des-Anges, Rougemont-le-Château.
                           
                        
            5.   Kapcsolat a földrajzi területtel
      
      5.1.   A földrajzi terület sajátosságai
      
      A földrajzi terület a Vogézek (Vosges) hegyláncain fekszik. Ebben az erdőkkel borított hegységben az uralkodó fafajta a vogézeki fenyő. E fafajta jól alkalmazkodott a savas, gránitos, agyagos talajhoz, ahogy a környéken jellemző nedves és hűvös félkontinentális éghajlathoz is, ami kedvez a növekedésének. A Vogézek észak-déli fekvése felerősíti a klíma hatásait, ugyanis a hegylánc megakasztja a nyugatról érkező felhőket, így bőségesen hullik csapadék a területre (főn-hatás). Lorraine megyében hosszú hagyománya van a méztermelésnek. Számos dokumentum maradt fenn versenyeken nyert díjakról, már 1902-ből is.
      A vogézeki méztermelők mindent megtettek e különleges termék értékének növelésére és ismertségének fokozására.
      Törekvéseik eredményeként Nancy legfelsőbb bírósága 1952. április 25-i ítéletében elismerte a „Miel des Vosges-Montagne” eredetmegjelölést, ami 1996. július 30-án a „Miel de sapin des Vosges” oltalom alatt álló eredetmegjelöléssé alakult át.
      5.2.   A termék sajátosságai
      
      A „Le goût du miel” című könyv szerzői (Gonnet és Vache, 1985.) kifejtik, hogy milyen sajátosságaiban különbözik a „Miel de sapin des Vosges” más franciaországi fenyőmézektől: színe sötétebb, zöldes árnyalata van, a kristályosodási folyamat vagy igen lassú vagy nem is megy végbe, aromája balzsamos, íze pedig igen erősen malátázott.
      5.3.   A földrajzi terület és (OEM esetében) a termék minősége vagy jellemzői közötti vagy (OFJ esetében) a termék különleges minősége, hírneve vagy egyéb jellemzője közötti ok-okozati kapcsolat
      
      A „Miel de sapin des Vosges” igen szoros kapcsolatban áll származási területével, mivel a vogézeki fenyőfajta töretlen fejlődési láncából ered. E fajtából a levéltetű nedvet von ki, amit mézharmattá alakít át, és ezt gyűjtik össze a méhek, hogy nagyon jellegzetes mézet állítsanak elő.
      E termelés tehát szorosan kötődik a vogézeki régióban jellemző fenyőerdőkhöz, amelyek jellegzetességét a méhészek képesek voltak előnyükre fordítani, majd pedig megőrizni.
      A bibliográfiai utalások (Gonnet & Vache, Le goût du miel, 1985.) bizonyítják a vogézeki fenyőméz egyediségét, ami a terület sajátosságaival, nevezetesen éghajlatával és talajaival magyarázható. A méz annak köszönheti jellegzetességét, hogy a méhek a vogézeki fenyőn (Abies pectinata) élősködő levéltetvek által előállított mézharmatot gyűjtik be. Vagyis két szempontból különleges: az egyik az eredetéül szolgáló fenyőfajta, a másik, hogy mézharmatból előállított mézről van szó.
      A termék és származási helye között fennálló szoros kapcsolatot jól szemlélteti, hogy a mézharmat elérhetősége ciklikus, vagyis a levéltetű-állomány fejlődési ciklusait követi. E jelenség oka a mai napig ismeretlen.
      
         Hivatkozás a termékleírás közzétételére
      
      https://www.inao.gouv.fr/fichier/CDCMielDeSapinDesVosges.pdf
      
         (1)  A rendeletet felváltotta a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendelet.